তাঁর পরামর্শ অক্ষরে অক্ষরে পালন করেই রিল লাইফের সাক্ষীর এখন জয়জয়কার সর্বত্র। একজন রিয়েল লাইফের সাক্ষী। তিনি সাক্ষী সিংহ রাওয়াত। অন্য জন রিল লাইফের। তিনি কিয়ারা আদবাণী। 
ধোনির বায়োপিক ‘এমএস ধোনি: দ্য আনটোল্ড স্টোরি’তে ধোনির স্ত্রীর ভূমিকায় অভিনয় করতে দেখা গিয়েছে কিয়ারাকে। 
বায়োপিকে খুব বেশি রোল ছিল না কিয়ারার। কিন্তু তাঁর অভিনয় প্রশংসিত হয়েছে সর্বত্র। যেটুকু সুযোগ পেয়েছেন তিনি, তাতেই নিজের জাত চিনিয়েছেন। সাক্ষীর চরিত্র এতটাই ভাল ফুটিয়ে তুলেছেন কিয়ারা যে সাক্ষীও তাঁকে ফোন করে অভিনন্দন জানিয়েছেন। 
খবরের ভিতরকার খবর বলছে অন্য কথা। ছবিটি করার আগে সাক্ষীর কাছ থেকে টিপস নিয়েছিলেন কিয়ারা। সাক্ষী তাঁকে শিখিয়ে দিয়েছিলেন দাম্পত্য জীবনের অনেক সুখ-দুঃখের কথা। বিয়ের দিন সাক্ষী কীভাবে ধোনির দিকে তাকিয়েছিলেন, কোন শাড়ি পরে বিয়ে করেছিলেন, তা-ও কিয়ারাকে বলে দিয়েছিলেন ধোনির স্ত্রী। 
ধোনির স্ত্রীর পরামর্শ মেনে চলেই রিল লাইফের ধোনিকে জিতে নিয়েছেন কিয়ারা।